மறு நடவு

மறு நடவு அகரம் அமுதா கவிஆக்கம்: அகரம் “அமுதா” ! அப்பன் குறும்பாலே ! அன்னையினுள் முதல் நடவு ! தொப்பூழ் கொடியவிழத் ! தொட்டிலிலே மறு நடவு ! தாய்மொழியக் கற்கின்ற ! வாய்மொழி முதல் நடவு ! தாய்மொழியாய் பின்னாளில் ! வாய்த்தமொழி மறு நடவு ! பிள்ளையினுள் வெள்ளை மனம் ! பேரிறைவன் முதல் நடவு ! கள்ள குணம் ஆசை மனம் ! காலத்தின் மறு நடவு ! ! பள்ளியிலே பாடங்கள் ! பாலகனில் முதல் நடவு ! பள்ளியறைப் பாடங்கள் ! பருவத்தின் மறு நடவு ! எண்ணத்தை நெஞ்சுள்ளே ! எழுதுதல் முதல் நடவு ! கண்துஞ்சும் வேளைவரும் ! கனவுகள் மறு நடவு ! உற்றுணர்ந்த யாவையுமே ! உள்ளத்தில் முதல் நடவு ! கற்பனையில் கண்டெடுக்க ! காகிதத்தில் மறு நடவு ! எமுத்துக் கல்வியினால் ! இமை திறத்தல் முதல் நடவு ! பழுத்த அனுபவத்தால் ! பார்வைபெறல் மறு நடவு ! வயதில் செய்கின்ற ! வன்முறைகள் முதல் நடவு ! வயதானப் பின்னாலே ! வளைந்து கொடல் மறு நடவு ! பிள்ளையில் தாய்கரத்தைப் ! பிடித்துலவல் முதல் நடவு ! தள்ளாடும் முதுமையிலே ! தடியூணல் மறு நடவு ! கருவறையில் முதல் நடவு ! கண்ணறையில் கையணைப்பில் ! இருப்பதெல்லாம் மறு நடவு ! இறப்(பு)அது அறுநடவு! ! கவிஆக்கம்: அகரம் “அமுதா” ! 006592468200